Oorwinning vir media oor matriekuitslaeArgieffoto (Foto: Rui Vieira/PA Wire) Die hooggeregshof in Pretoria het Dinsdag bevind media-instellings mag wel vanjaar se matriekuitslae publiseer. Die uitslae word Donderdag bekendgemaak. Maroela Media en AfriForum het hulle tot die hof gewend, nadat die departement van basiese onderwys bekendgemaak het dat hulle nié vanjaar die uitslae aan die media gaan verskaf om bekend te maak nie. Die departement het nie die besluit teengestaan nie. Hou Maroela Media dop vir meer inligting.